Komisjoni otsus,

30. juuni 1998,

millega muudetakse otsust 97/296/EÜ, milles koostatakse loetelu kolmandate riikide kohta, millest on lubatud importida inimtoiduks ettenähtud kalatooteid

(teatavaks tehtud numbri K(1998) 1849 all)

(EMPs kohaldatav tekst)

(98/419/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] muudetud otsusega 97/34/EÜ, [2] eriti selle artikli 2 lõiget 2 ja artiklit 7,

ning arvestades, et:

komisjoni otsuses 97/296/EÜ, [3] muudetud otsusega 98/148/EÜ, [4] loetletakse kolmandad riigid, millest on lubatud importida inimtoiduks ettenähtud kalatooteid; loetelu I osas nimetatakse spetsiaalse otsusega hõlmatud kolmandad riigid ja II osas otsuse 95/408/EÜ artikli 2 lõike 2 tingimustele vastavad kolmandad riigid;

komisjoni otsustes 98/420/EÜ, [5] 98/421/EÜ, [6] 98/422/EÜ, [7] 98/423/EÜ [8] ja 98/424/EÜ [9] sätestatakse Nigeeriast, Ghanast, Tansaaniast, Falklandi saartelt ja Maldiividelt pärit kala- ja akvakultuuritoodete impordi eritingimused; seepärast tuleks Nigeeria, Ghana, Tansaania, Falklandi saared ja Maldiivid lisada I lisa I osas esitatud loetellu riikide ja piirkondade kohta, millest on lubatud importida inimtoiduks ettenähtud kalatooteid;

Cabo Verde, Läti, Leedu, Nicaragua, Benin, Kasahstan, Guinea, Paapua Uus-Guinea, Malta, Mauritius, Jamaica, Kamerun, Tšehhi Vabariik, Iisrael, Hongkong ja Uganda on tõestanud, et nad täidavad otsuse 95/408/EÜ artikli 2 lõikes 2 nimetatud vastavustingimusi; seepärast tuleb I lisa loetelu muuta, et kanda kõnealused riigid loetelu II osasse;

teatavad riigid ja piirkonnad, mida ei ole veel loetellu kantud, kuid mis ekspordivad Euroopa Ühendusse, on esitanud teabe selle kohta, et nad täidavad ühenduse tingimustega vähemalt samaväärseid tingimusi; kuna kõnealustelt riikidelt ja piirkondadelt oleks vaja lisateavet, loetletakse need II lisas;

vältimaks mis tahes häireid importimisel kõnealusesse uude lisasse kantud kolmandatest riikidest, jätkatakse II lisas nimetatud riikide ja piirkondade suhtes ajutiselt nõukogu direktiivi 91/493/EÜ [10] artikli 11 lõike 7 kohaldamist;

kuna kõnealused riigid ja piirkonnad ei ole käesoleva otsuse lisadesse veel kantud, peab komisjon hindama, kas nad kohaldavad kalatoodete ühendusse eksportimise suhtes ühenduse toodete tootmist ja turuleviimist reguleerivate tingimustega vähemalt samaväärseid tingimusi;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsust 97/296/EÜ muudetakse järgmiselt.

1. Artiklites 1 ja 2 asendatakse viide "lisas" viitega "I lisas".

2. Artikli 3 lõige 1 asendatakse järgmise lõikega:

"1. Olenemata artiklist 2, võivad liikmesriigid jätkata kuni 31. jaanuarini 1999 kalatoodete importimist II lisas nimetatud kolmandatest riikidest ja piirkondadest vastavalt direktiivi 91/493/EMÜ artikli 11 lõikele 7."

3. Otsuse 97/296/EÜ lisa asendatakse käesoleva otsuse I ja II lisaga.

Artikkel 2

Käesolevat otsust kohaldatakse alates 1. juulist 1998.

Artikkel 3

Käesolev otsus on adresseeritud liikmesriikidele.

Brüssel, 30. juuni 1998

Komisjoni nimel

komisjoni liige

Franz Fischler

[1] EÜT L 243, 11.10.1995, lk 17.

[2] EÜT L 13, 16.1.1997, lk 33.

[3] EÜT L 122, 14.5.1997, lk 21.

[4] EÜT L 46, 17.2.1998, lk 18.

[5] EÜT L 190, 4.7.1998, lk 59.

[6] EÜT L 190, 4.7.1998, lk 66.

[7] EÜT L 190, 4.7.1998, lk 71.

[8] EÜT L 190, 4.7.1998, lk 76.

[9] EÜT L 190, 4.7.1998, lk 81.

[10] EÜT L 268, 24.9.1991, lk 15.

--------------------------------------------------

I LISA

Loetelu riikide ja piirkondade kohta, millest on lubatud importida inimtoiduks ettenähtud mis tahes kujul kalatooteid

I. Riigid ja piirkonnad, mille kohta on tehtud nõukogu direktiivil 91/493/EÜ põhinev spetsiaalne otsus

ALBAANIA

ARGENTINA

AUSTRAALIA

BANGLADESH

BRASIILIA

KANADA

TŠIILI

COLOMBIA

ECUADOR

FALKLANDI SAARED

FÄÄRI SAARED

GAMBIA

GHANA

INDIA

INDONEESIA

CÔTE D’IVOIRE

JAAPAN

MADAGASKAR

MALAISIA

MALDIIVID

MAURITAANIA

MAROKO

UUS-MEREMAA

NIGEERIA

PERUU

FILIPIINID

VENEMAA

SENEGAL

SINGAPUR

LÕUNA-AAFRIKA

LÕUNA-KOREA

TAIWAN

TANSAANIA

TAI

URUGUAY

II. Riigid ja piirkonnad, mis vastavad nõukogu otsuse 95/408/EÜ artikli 2 lõike 2 tingimustele

BELIZE

BENIN

HIINA

KAMERUN

CABO VERDE

COSTA RICA

HORVAATIA

KUUBA

TŠEHHI VABARIIK

FIDŽI

GRÖÖNIMAA

GUATEMALA

GUINEA

HONDURAS

HONGKONG

UNGARI [1]

IISRAEL

JAMAICA

KASAHSTAN [2]

LÄTI

LEEDU

MALTA

MAURITIUS

MEHHIKO

NAMIIBIA

NICARAGUA

PAAPUA UUS-GUINEA

PANAMA

POOLA

SEIŠELLID

SLOVEENIA

SURINAME

ŠVEITS

TOGO

TUNEESIA

TÜRGI

UGANDA

AMEERIKA ÜHENDRIIGID

VENEZUELA

VIETNAM

[1] Lubatud üksnes inimtoiduks ettenähtud elusloomade import.

[2] Lubatud üksnes kaaviari import.

--------------------------------------------------

II LISA

Loetelu riikide ja piirkondade kohta, millest on vastavalt direktiivi 91/493/EMÜ artikli 11 lõikele 7 lubatud importida inimtoiduks ettenähtud kalatooteid kuni 31. jaanuarini 1999

ALŽEERIA

ANGOLA

ASERBAIDŽAAN [1]

BAHAMA

BULGAARIA

KONGO-BRAZZAVILLE

EGIPTUS

ERITREA

EESTI

ENDINE JUGOSLAAVIA MAKEDOONIA VABARIIK

GABON

GUINEA-BISSAU

IRAAN

KEENIA

MOSAMBIIK

MYANMAR

RUMEENIA

SAINT HELENA

SAALOMONI SAARED [2]

SRI LANKA

SAINT LUCIA

ZIMBABWE

[1] Lubatud üksnes kaaviari import.

[2] Import lubatud üksnes kompaniist Solomon Taiyo Ltd.

--------------------------------------------------